Marcel Hossa

Marcel Hossa (* 12. október 1981, Ilava) je bývalý slovenský hokejový útočník.

Je synom hokejového trénera Františka Hossu a bratom hokejistu Mariána Hossu a bratrancom saxofonistu Marcela Papcuna.

 Klubový hokej 
Hokejovo vyrastal v juniorke Dukly Trenčín. V sezóne 1998/99 odišiel do zámoria, kde odohral tri sezóny v nižšej severoamerickej súťaži WHL za Portland Winterhawks. Bol draftovaný v úvodnom drafte NHL v roku 2000 tímom Montreal Canadiens už v prvom kole ako 16. v celkovom poradí. V sezóne 2001/02 sa prvýkrát dostal na ľad NHL v drese Montreal Canadiens. Tu pôsobil tri sezóny, no nepodarilo sa mu natrvalo udomácniť v prvom mužstve. V 59 zápasoch zaznamenal 10 gólov a 9 asistencií. Viac odohral vo farmárskom tíme Hamilton Bulldogs (AHL). V sezóne 2004/05, počas lockoutu v NHL hral za Mora IK v švédskej hokejovej Elitserien. Pred sezónou 2005/06 podpísal ročnú zmluvu s Montreal Canadiens na 585 200 dolárov. V septembri 2005 ho Montreal vymenil do New York Rangers. Úvod mu vyšiel, keď v prvých dvoch zápasoch strelil dva góly. Počas sezóny 2006/07 odohral za Rangers 64 zápasov. 5. marca 2007 si zranil ľavé koleno a vynechal zvyšok základnej časti.http://www.hokej.sk/clanok47556.htm   Do zostavy sa vrátil v play-off a hneď v prvom súboji s Atlantou strelil gól, Rangers vyhrali 4:3. http://www.newyorkrangers.com/gametime/recap.asp?id=2839 

Počas sezóny 2007/08 odohral za Rangers 36 zápasov, v ktorých strelil 1 gól a na 7 prihral. Od januára mal zdravotné problémy s chrbtom a v dôsledku nich bol poslaný na farmu Hartford Wolf Pack v AHL. 26. februára 2008 prestúpil do Phoenixu Coyotes, zaujímavosťou je, že v rovnaký deň bol vymenený aj jeho brat Marián., v mužstve sa však nepresadil a ukončil pôsobenie v NHL.

V lete 2008 podpísal zmluvu s lotyšským tímom z KHL Dinamo Riga, kde sa stal streleckým lídrom, keď v prvej sezóne zaznamenal 22 gólov, v druhej 35 gólov a stal sa najlepším strelcom základnej časti celej súťaže. Pred ročníkom 2010/11 ho angažoval Ak Bars Kazaň, ďalší začal v Spartaku Moskva, v jeho priebehu prestúpil opäť do Dinama Riga. Sezónu 2012/13 odohral v HC Lev Praha, ďalšiu hráva znova za Dinamo Riga, kde nadviazal za predošlé úspešné pôsobenie. Následne prestúpil do najvyššej českej hokejovej ligy do tímu Plzne, kde sa veľmi neohrial a v decembri 2015 prestúpil do HC Oceláři Třinec. No kvôli pretrvávajúcim zdravotným problémom sám navrhol rozviazanie kontraktu a následne po dvoch sezónach v Dukle Trenčín ukončil aktívnu hokejovú kariéru.

 Klubová štatistika 
 Sezóna Klub Liga Základná časť Play-off Z  G  A  B TM+/- Z  G  A  B  TM +/-1995/96 Dukla Trenčín (jun.) SE 20 10000+11996/97 Dukla Trenčín (jun.) SE 20 4017234055+251997/98 Dukla Trenčín (jun.)  SE 20 5532568868+861998/99  Portland Winterhawks WHL 707142166-23200001999/00 Portland Winterhawks  WHL6024295358-82000/01  Portland Winterhawks  WHL5834569058+1116571214+7  Montreal Canadiens  NHL103142+2  Quebec Citadelles AHL5017153224-530004-42002/03 Montreal Canadiens NHL34671314+3Hamilton Bulldogs AHL3719133218+2221471112+12003/04 Montreal Canadiens NHL151128-3Hamilton Bulldogs NHL5718224045+9102358+22004/05 Mora IK Elitserien481862469-62005/06 New York Rangers NHL641061628-640006-12006/07 New York Rangers NHL641081826-4102244+52007/08 New York Rangers  NHL3617824  Hartford Wolf Pack  AHL50112  Phoenix Coyotes NHL1400042008/09  Dinamo Riga KHL52222345118+33202 2009/10  Dinamo Riga  KHL5635205544-39415 2010/11 Ak Bars Kazaň  KHL5116153112 2011/12  HC Spartak Moskva  KHL35611742-15  Dinamo Riga  KHL19861414+273144-3 2012/13  HC Spartak Moskva  KHL508111928+4400014-1 2013/14  Dinamo Riga  KHL4620183833+8

 Reprezentácia 
Marcel Hossa získal so slovenskou reprezentáciou do 18 rokov bronzovú medailu na MS v roku 1999. V seniorskej kategórii reprezentoval na MS 2005, 2006, 2008, ako aj na zimných olympijských hrách 2006 v Turíne. Spolu v slovenskej reprezentácii odohral 51 zápasov, strelil 24 gólov. Nosí reprezentačný dres číslo 85 (81).

 MS 2005 
Na svetovom šampionáte vo Viedni a Innsbrucku obsadila slovenská reprezentácia piate miesto. Po kvalitných výkonoch v základnej skupine (Bielorusko 2:1, (Rusko 3:3 a (Rakúsko 8:1), postúpilo Slovensko do ďalších bojov z prvého miesta. V osemfinálovej skupine slovenská reprezentácia prehrala s Českom (1:5), ďalšie dva zápasy vyhrala (Švajčiarsko 3:1, Kazachstan 3:1). V skupine skončila na treťom mieste za Ruskom a Českom a v štvrťfinále sa stretlo s Kanadou. V dramatickom zápase prehralo 5:4 gólom Joe Thorntona. 

Marcel Hossa sa dostal do reprezentačného kádra na majstrovstvá sveta dodatočne po zranení Vladimíra Országha. Hral v poslednom zápase osemfinálovej skupiny s Bieloruskom vo štvrtom útoku spoločne s Petrom Pucherom a Jurajom Štefankom. Vo štvrťfinále s Kanadou sa na ľad nedostal, pretože tréner František Hossa striedal iba tri útoky. V celkovom bodovaní za strelené góly a prihrávky na góly nezískal ani bod.

 ZOH 2006 
Slovenská reprezentácia skončila na zimných olympijských hrách 2006 piate miesto. Po kvalitných výkonoch v základnej skupine, ktorú vyhralo bez straty bodu, bolo vyradené v štvrťfinále Českom. Marcel Hossa hral v štvrtom útoku.

 MS 2006 
Jeho otec František Hossa ho nominoval na Majstrovstvá sveta v lotyšskej Rige. V prvom zápase proti Bielorusku najprv nastupoval v druhom útoku, neskôr ho tréner presunul k bratovi a Pavlikovskému do prvého. Zaznamenal gól a tri asistencie, Slovensko sa umiestnilo na 8. mieste.

 MS 2008 
Prijal pozvanie trénera Júliusa Šuplera a zúčastnil sa MS 2008 v Kanade. Slovensko nepostúpilo zo základnej skupiny, v skupine o záchranu vyhralo so Slovinskom 5:1 a 4:3 (na samostatné nájazdy). Marcel Hossa zaznamenal na šampionáte 2 góly a 5 asistencií.

 MS 2009 
Tréner Ján Filc ho nominoval na MS 2009 vo Švajčiarsku. Skóroval v každom z troch stretnutí základnej skupiny - proti Maďarsku (4:3), Bielorusku (1:2 po samostatných nájazdoch) a Kanade (3:7).

 Štatistika na významných podujatiach 
 Podujatie  Z  G  A  B TM+/-StrelyMiestoMS 200520000035.ZOH 200660000+145.MS 200671346+3108.MS 200852572+62613.MS 200963254-11910. ZOH 201070110-24. MS 201161012-110. MS 20126000002.

(štatistické údaje v článku sú z 8. februára 2013)

 Referencie 

 Iné projekty 

 Externé odkazy 


Kategória:Slovenskí hokejisti
Kategória:Slovenskí hokejoví útočníci
Kategória:Slovenskí olympionici
Kategória:Hráči Montreal Canadiens
Kategória:Hráči New York Rangers
Kategória:Hráči Phoenix Coyotes
Kategória:Hráči Hamilton Bulldogs
Kategória:Hráči Dinamo Riga
Kategória:Hráči HC Lev Praha
Kategória:Hráči HC Plzeň
Kategória:Hráči HC Třinec
Kategória:Hráči Dukly Trenčín
Kategória:Hokejisti Spartaku Moskva
Kategória:Slovenskí hokejisti draftovaní NHL
Kategória:Hokejisti draftovaní klubom Montreal Canadiens
Kategória:Účastníci MS v hokeji 2005
Kategória:Účastníci MS v hokeji 2006
Kategória:Účastníci MS v hokeji 2008
Kategória:Účastníci MS v hokeji 2009
Kategória:Účastníci MS v hokeji 2011
Kategória:Účastníci MS v hokeji 2012
Kategória:Súrodenci v ľadovom hokeji
Kategória:Osobnosti z Ilavy
Kategória:Hokejisti na Zimných olympijských hrách 2010
Kategória:Hokejisti na Zimných olympijských hrách 2014